OpenLLM-France/wikimedia huggingface dataset:
# Babul

Babol (بابل) o Babul (abans Barfurush i antigament Barfurush-dih que vol dir "la vila on es venen moltes coses") és una ciutat de la província de Mazanderan a l'Iran a 40 km de la capital provincial Sari. És capçalera del comtat de Babol. La seva població el 2006 era de 283.617 habitants (2006). A 6 km de la ciutat passa el riu anomenat Babol i a 20 km Babol-e Sadr (Babul-i Sadr) un port a la desembocadura del riu Babol. La ciutat disposa de quatre universitats: Babol Noshirvani (de tecnologia), Universitat de Ciències Mèdiques, Universitat de Mazanderan de Ciència i Tecnologia i Universitat general de Mazanderan. A la comarca es produeixen cítrics i anteriorment fou centre de producció de seda, cotó, arròs, te i tàbac.

## Història

Fou una fortalesa de la dinastia Marashi o dels sayyids marashis; la ciutat fou fundada a començament del segle xvi al lloc de l'antiga ciutat de Mamter (Mamtir o Mamatir, derivat de Mah Mithra o Gran Mithra). Abbas I el Gran tenia el costum d'anar a aquesta ciutat i va fer construir un jardí al sud-est anomenat Bagh-i Shah o Bagh al-Iram. La ciutat va restar una petita vila de província fins al temps de Fath Ali Shah quan va començar a esdevenir un centre comercial comarcal. El seu nom actual el va adoptar el 1927. El 1950 va arribar a 39.096 habitants.
# Sakana

Sakana (en castellà, Barranca) és una comarca de Navarra, dins la merindad de Pamplona que engloba 3 valls (Arakil, Ergoiena i Burunda) i 15 municipis. Té una extensió de 305,5 kilòmetres quadrats i una població de 20.028 habitants. Està delimitada al nord per la serralada d'Aralar i al sud per les serres de Andia i Urbasa. Encara que la comarca està dividida en 3 valls, també és anomenada Vall de Sakana.

## Geografia

Paratge natural de Navarra, en la frontera d'Àlaba. La travessa el Riu Arakil i la formen les valls d'Arakil, Ergoiena i Burunda. Del clima destaca l'alt indice de precipitacions. És una regió bastant plana.

### Parcs Naturals

Parcs Natural Urbasa-Andia: Va ser declarat Parc Natural el 27 de febrer de 1997. Té una extensió de 21.408 ha, que està ocupada fonamentalment per fagedes i pastures de muntanya. La latitud de les serraladess se situa entre els 42º 35’ i 42º 52’ latitud Nord i l'altitud sobre el nivell del mar de les serralades, està entre els 835 metres i els 1.492 metres de màxima en Sant Donato. La vegetació existent és de gran diversitat. La propietat de les serres correspon a la Comunitat Foral de Navarra.
El Parc Natural Urbasa-Andia inclou quatre zones:
* Urbasa: 11.399 ha.
* Andia: 4.700 ha.
* Limitacions: 5.190 ha.
* Reserva Natural Urederra: 119 ha.

### Valls que la formen

| Vall | Municipis | Concejos |
| Vall d'Arakil: | Arakil Arbizu Arruazu Etxarri-Aranatz Lakuntza Uharte-Arakil Irañeta Irurtzun | Aizkorbe (Arakil) Ekai (Arakil) Etxarren (Arakil) Etxeberri (Arakil) Egiarreta (Arakil) Errotz (Arakil) Izurdiaga (Arakil) Murgindueta (Arakil) Itsasperri (Arakil) Satrustegi (Arakil) Urritzola (Arakil) Hiriberri-Villanueva (Arakil) Ihabar (Arakil) Zuhatzu (Arakil) Lizarragabengoa (Etxarri-Aranatz) |
| Vall de La Burunda: | Altsasu Bakaiku Ziordia Iturmendi Olazagutia Urdiain |
| Vall d'Ergoiena: | Ergoiena | Dorrao Lizarraga Unanua |

## Demografia

El principal nucli de població de la comarca és Altsasu que el 2006 tenia 7.501 habitants. De la resta només en podem destacar un segon grup que aniria entre els 1.000 i 2.000 habitants Irurtzun Etxarri-Aranatz, Olazti i Lakuntza. Els nuclis de menor població són als municipis d'Arakil i Ergoiena on cap població supera els 100 habitants.

## Enllaços externs

* Sakana Arxivat 2007-10-23 a Wayback Machine. - Mancomunitat de Sakana
* La Barranca - Portal de La Barranca
* La Barranca Arxivat 2009-08-28 a Wayback Machine. - Allotjamento i cases rurals
# Sondershausen

Sondershausen és una ciutat d'Alemanya a l'Estat de Turíngia, capital del cercle del seu nom i antiga capital del principat de (Schwarzburg-Sondershausen), situada al peu del Hainleite, i als marges del riu Wipper.
És un punt d'enllaç dels ferrocarrils Nordhausen-Erfurt i Bretleben-Sondershausen, a 208 m. d'altura. Té tres esglésies evangèliques, un palau que fou residència ducal, situat en una altura, amb antiguitats i museu d'història natural i un bonic parc; font monumental; col·legi, escola reial, escoles normals de mestres, conservatori de música, teatre, hospital per a malalts del país i asil. Segons el cens de 2005 té 21.622 habitants.
Davant la ciutat hi ha el Loh lloc d'esbarjo, on l'estiu, si donant tots els dies els cèlebres concerts de la capella del príncep; Ohlenburg, amb la torre Bismarck i, pels voltants, el castell de caça Possen, el Rondel i Frauenberg, ambdós amb precioses vistes i també la mina de potassa Glückauf.
Sobrepujada per Spatenburg des de 1073, fou possessió del Sacre Imperi; abans de 1100 passà a l'arquebisbe de Magúncia, del qual es possessionaren en feu, des de 1193, els landgravins de Turíngia. D'aquests últims passà el 1295 als comtes d'Hohnstein, l'últim dels quals el 1356 fou heretat pels seus dos gendres, el comte Günter i Enric de Schwarzburg. Vers el 1328 Sondershausen va rebre el títol de ciutat. El cercle de Sondershausen té 807 k².

## Fills il·lustres

* Ernst Ludwig Gerber, (1746-1819) compositor i lexicògraf.
* Heinrich Nicolaus Gerber (1702-1775) compositor i organista.
* El director d'orquestra Eduard Stein morí (16 de març de 1864) en aquesta ciutat després d'haver portat la seva orquestra a un gran nivell.

## Postals de Sondershausen

* L'ex Loh-hall en Lohplatz on feia els concerts en Eduard Stein

## Bibliografia

* Enciclopèdia Espasa Volum núm. 57, pàg. 389 (ISBN 84-239-4557-X
# South Whitley

South Whitley és una població dels Estats Units a l'estat d'Indiana. Segons el cens del 2000 tenia 1.782 habitants.

## Demografia

Segons el cens del 2000, South Whitley tenia 1.782 habitants, 742 habitatges, i 482 famílies. La densitat de població era de 929,8 habitants/km².
Dels 742 habitatges en un 31% hi vivien nens de menys de 18 anys, en un 50,1% hi vivien parelles casades, en un 11,1% dones solteres, i en un 35% no eren unitats familiars. En el 30,5% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,8% tenia menys de 18 anys, un 9,1% entre 18 i 24, un 29% entre 25 i 44, un 18,7% de 45 a 60 i un 16,3% 65 anys o més.
L'edat mediana era de 35 anys. Per cada 100 dones de 18 o més anys hi havia 89 homes.
La renda mediana per habitatge era de 35.114$ i la renda mediana per família de 42.438$. Els homes tenien una renda mediana de 34.653$ mentre que les dones 21.221$. La renda per capita de la població era de 19.766$. Entorn del 7% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Whitley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- South Whitley». American Fact Finder. Oficina del Cens dels Estats Units, 12-01-2010.
# The Earth Angels

The Earth Angels fou un grup vocal de doo-wop format a Barcelona. Els seus components realitzaven actuacions a cappella mantenint la tradicional forma d'interpretar aquest gènere, portant a terme actuacions en viu pels carrers i llocs de les ciutats que visiten. El 2010, van participar en la setena edició (a)phònica, Festival de la Veu de Banyoles. Es van dissoldre en 2013.

## Discografia

* Street Corner Style (Rare Rockin' Records, 2010).

## Referències

* ↑ «Earth Angels». Cult espectacles, 30-10-2008. Arxivat de l'original el 2011-07-06. [Consulta: 12 juny 2010].
* ↑ «Earth Angels: Al rescat del 'Doo-wop'». elperiodico.cat. [Consulta: 27 abril 2010].
* ↑ «El festival (a)phònica prima la voz femenina en Banyoles». Jordi Bianciotto. [Consulta: 25 juliol 2010].

## Enllaços externs

* Earth Angels Página de Facebook
* This is the night for love
# East Riverdale

East Riverdale és una concentració de població designada pel cens dels Estats Units a l'estat de Maryland. Segons el cens del 2000 tenia 14.961 habitants.

## Demografia

Segons el cens del 2000, East Riverdale tenia 14.961 habitants, 4.538 habitatges, i 3.353 famílies. La densitat de població era de 3.522,2 habitants/km².
Dels 4.538 habitatges en un 42,4% hi vivien nens de menys de 18 anys, en un 43,9% hi vivien parelles casades, en un 21,4% dones solteres, i en un 26,1% no eren unitats familiars. En el 19,9% dels habitatges hi vivien persones soles el 4,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,29 i el nombre mitjà de persones que vivien en cada família era de 3,74.
Per edats la població es repartia de la següent manera: un 31,1% tenia menys de 18 anys, un 12% entre 18 i 24, un 33,5% entre 25 i 44, un 17,8% de 45 a 60 i un 5,7% 65 anys o més.
L'edat mediana era de 29 anys. Per cada 100 dones de 18 o més anys hi havia 101,6 homes.
La renda mediana per habitatge era de 45.547 $ i la renda mediana per família de 48.918 $. Els homes tenien una renda mediana de 31.807 $ mentre que les dones 30.520 $. La renda per capita de la població era de 15.758 $. Entorn de l'11,1% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Riverdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- East Riverdale». American Fact Finder. Oficina del Cens dels Estats Units, 12-01-2010.
# Triplophysa sewerzowi

Triplophysa sewerzowi és una espècie de peix de la família dels balitòrids i de l'ordre dels cipriniformes.

## Morfologia

Fa 4,1 cm de llargària maxima.

## Reproducció

Assoleix la maduresa sexual en arribar als 3 anys de vida.

## Hàbitat i distribució geogràfica

És un peix d'aigua dolça, bentopelàgic i de clima temperat, el qual viu al Kazakhstan.

## Observacions

És inofensiu per als humans.

## Referències

* ↑ Rendahl, H. 1933. Studien über innerasiatische Fische. Ark. Zool. v. 25 A (núm. 11): 1-51.
* 1 2 Nikolskii, G. V., 1938. One new loach (Cobitidae, Pisces) from central Asia. Bulletin de la Société impériale des n. Naturalistes de Moscou. Section Biologique (n. s.) v. 47 (núms. 5-6): 319-328.
* 1 2 3 Catalogue of Life (anglès)
* ↑ uBio (anglès)
* ↑ The Taxonomicon (anglès)
* ↑ Prokofiev, A. M., 2006. Two new species of the loach genus Triplophysa (Rendahl, 1933) from the Western Mongolia and Northwestern China, with key of the species from the interior drainages of Tien-Shan, Karakurum and Altai Mountains. Senckenbergiana biologica 86(2):235-259.
* 1 2 3 FishBase (anglès)
* ↑ Berg, L. S., 1964. Freshwater fishes of the U.S.S.R. and adjacent countries. Volum 2, quarta edició. Israel Program for Scientific Translations Ltd, Jerusalem.
* ↑ GBIF (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* Encyclopedia of Life (anglès)
* BioLib (anglès)
* AQUATAB (txec)
# Nikolai Burobin

Nikolai Burobin (Púixkino, 25 de maig de 1937) és un ex-jugador de voleibol rus que va competir sota bandera soviètica durant les dècades de 1950 i 1960.
El 1964 va prendre part en els Jocs Olímpics de Tòquio, on guanyà la medalla d'or en la competició de voleibol. En el seu palmarès també destaquen dues medalles d'or (1960 i 1962) i una de bronze (1966) al Campionat del Món de voleibol, una d'or a la Copa del Món de voleibol de 1965 i dues de bronze (1958 i 1963) al Campionat d'Europa.
A nivell de clubs jugà amb l'Energiya Moskva i CSKA Moskvà. Amb el CSKA guanyà sis edicions de la lliga soviètica (1958, 1960, 1961, 1962, 1965 i 1966) i dues copes d'Europa (1960 i 1962). Un cop retirat va exercir d'entrenador en diversos equips.

## Referències

* 1 2 3 «Nikolay Burobin Olympic Results». sports-reference.com. Arxivat de l'original el 7 de novembre 2009. [Consulta: 19 setembre 2019].
# Sonny Stitt

Edward Stitt conegut com a Sonny Stitt (Boston, 2 de febrer de 1924 - Washington D. C., 22 de juliol de 1982) fou un músic estatunidenc de jazz, saxofonista tenor i alt; també tocava ocasionalment el baríton.
Va néixer en una família de tradició musical (el seu pare era professor de música i el seu germà concertista de clàssic), va rebre una sòlida formació estudiant piano, cant, clarinet i saxo, i debutà professionalment amb aquest últim instrument a principis dels anys quaranta. Entre 1943 i 1945 treballà en la formació de Tiny Bradsham i en una gira tingué l'oportunitat de conèixer i tocar al costat de Miles Davis i Charlie Parker. El 1945, després de treballar en l'orquestra Eckstine, es traslladà a Nova York per tocar i gravar amb Dizzy Gillespie, els Bo-Bop-Boys, Kenny Clarke i Bud Powell, en un programa de Ràdio City.
El 1942 realitzà per a la firma Savoy Records, les seves primeres gravacions amb el seu nom, entre les quals destaquen Fool's fancy i Ray's idea. A finals de la dècada dels quaranta tingué de deixar els escenaris per a ingressar en un hospital degut a la seva drogoaddicció. entre 1950 i 1952 va emprendre les seves activitats professionals, a Nova York, tocant el saxo i formant un grup junt amb Gene Ammons. Durant aquest període realitzà nombroses gravacions per a diferents firmes discogràfiques (PS. Verve, Roost, Argo...), i a partir de 1956 participà en el Jazz at The Philarmonic, realitzant concerts arreu d'Europa.
El 1958 tocà i enregistrà amb Gillespie i Sonny Rollins i col·laborà amb Jimmy Jones, Bunky Green, Miles Davis i Zoot Sims, entre d'altres. durant l'època dels seixanta tocà a trio amb l'organista Don Patterson i el bateria Billy James, i el 1964 efectuà una gira pel Japó; més tard s'instal·là a Suècia. Entre 1971 i 1973 participà en els Giants of Jazz amb Gilliespi, Thelonius Monk, Art Blakey, Kai Winding i Al McKibbon, amb els que va fer la volta al món.
Entre la seva extensa discografia cal destacar:
* All God's childrengot rhythm (1946);
* I Love you, This can't be love (saxo baríton, 1951);
* My buddy (1975);
* Out of nowhere (1982).

## Bibliografia

* Enciclopèdia Espasa Volum núm. 57, pàg. 1 (ISBN 84-239-4557-X)
# Silver Lake (Indiana)

Silver Lake és una població dels Estats Units a l'estat d'Indiana. Segons el cens del 2000 tenia 546 habitants.

## Demografia

Segons el cens del 2000, Silver Lake tenia 546 habitants, 207 habitatges, i 156 famílies. La densitat de població era de 726,9 habitants/km².
Dels 207 habitatges en un 35,7% hi vivien nens de menys de 18 anys, en un 59,9% hi vivien parelles casades, en un 9,7% dones solteres, i en un 24,6% no eren unitats familiars. En el 18,8% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 2,97.
Per edats la població es repartia de la següent manera: un 27,3% tenia menys de 18 anys, un 6,6% entre 18 i 24, un 29,3% entre 25 i 44, un 22,9% de 45 a 60 i un 13,9% 65 anys o més.
L'edat mediana era de 36 anys. Per cada 100 dones de 18 o més anys hi havia 90,9 homes.
La renda mediana per habitatge era de 33.088 $ i la renda mediana per família de 36.875 $. Els homes tenien una renda mediana de 31.442 $ mentre que les dones 21.000 $. La renda per capita de la població era de 13.561 $. Entorn del 9,4% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Silver Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Silver Lake». American Fact Finder. Oficina del Cens dels Estats Units, 12-01-2010.
# Vicenç Vellsolà i Aymerich

Vicenç Vellsolà i Aymerich (Terrassa, Vallès Occidental, 1891 - 1916) fou un violinista català.
A Barcelona fou deixeble d'Ainaud i, més tard, subvencionat per l'ajuntament de Terrassa i la Diputació de Barcelona, passà a Brussel·les a perfeccionar la seva formació artística amb el mestre Mathieu Crickboom.
Restituït a la seva ciutat natal, el 1912, donà diversos concerts en el Teatre Principal i en el Gremi d'artistes, que posaren en solfa els seus dots excepcionals. També es donà a conèixer en algunes audicions públiques a Barcelona, mereixent elogis unànimes tant del públic com de la critica, i morint quan li somreia el més afalagador esdevenidor.

## Bibliografia

* Enciclopèdia Espasa Volum núm. 67, pàg. 807 (ISBN 84-239-4567-7)
# Roc Blanc de Cirera

El Roc Blanc de Cirera és una muntanya de 1.163 metres que es troba al municipi de Borredà, a la comarca catalana del Berguedà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lo Vernet (País de Foix)

Le Vernet és un municipi francès, situat al departament de l'Arieja i a la regió d'Occitània. És conegut per tenir-hi el Camp de Vernet, un camp de concentració construït l'any 1918. Al final de la Guerra Civil Espanyola van internar-s'hi molts exiliats de la retirada. Durant la Segona Guerra Mundial molts dels considerats «estrangers indesitjables» per les autoritats de la França de Vichy van ser-hi internats, incloent altres refugiats de guerra europeus i jueus, que després serien deportats a camps de treball nazis o a camps d'extermini.
# Hillcrest Heights

Hillcrest Heights és una concentració de població designada pel cens al Comtat de Prince George's de l'estat de Maryland. Segons el cens del 2000 tenia 16.359 habitants.

## Demografia

Segons el cens del 2000 Hillcrest Heights tenia 16.359 habitants, 6.752 habitatges, i 4.206 famílies. La densitat de població era de 2.599,3 habitants/km².
Dels 6.752 habitatges en un 28,1% hi vivien nens de menys de 18 anys, en un 29,2% hi vivien parelles casades, en un 27% dones solteres, i en un 37,7% no eren unitats familiars. En el 32,5% dels habitatges hi vivien persones soles el 5,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,06.
Per edats la població es repartia de la següent manera: un 25,4% tenia menys de 18 anys, un 8,7% entre 18 i 24, un 30,3% entre 25 i 44, un 26,1% de 45 a 60 i un 9,5% 65 anys o més.
L'edat mediana era de 36 anys. Per cada 100 dones de 18 o més anys hi havia 75,4 homes.
La renda mediana per habitatge era de 46.367 $ i la renda mediana per família de 52.573 $. Els homes tenien una renda mediana de 34.198 $ mentre que les dones 34.558 $. La renda per capita de la població era de 22.620 $. Entorn del 6,7% de les famílies i el 7,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillcrest Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Hillcrest Heights». American Fact Finder. Oficina del Cens dels Estats Units, 12-01-2010.
# Rosa Barenys i Martorell

Rosa Maria Barenys i Martorell (Barcelona, 8 de gener de 1938) és una política i treballadora social catalana.

## Biografia

Diplomada en treball social, de 1956 a 1958 va treballar com a secretària a l'empresa Indo. De 1968 a 1979 va treballar com a assistenta social al Patronat Social del Camp de la Bota, a l'Associació de Pares de Deficients de Sant Adrià de Besòs i a l'Associació de Pares de Deficients de Santa Coloma de Gramenet i de 1970 a 1974 fou membre de la junta de l'Associació d'Assistents Socials de Barcelona.
El 1969 s'afilià a la Federació Catalana del PSOE, en la qual fou membre de l'executiva nacional i de l'executiva del partit i de la UGT a Santa Coloma de Gramenet. Ha estat membre de l'Associació d'Amics de les Nacions Unides de Barcelona de 1968 a 1976 i de l'Associació de Veïns de Santa Coloma de Gramenet de 1973 a 1977.
Membre de la direcció del PSC-PSOE des de 1983, ha estat regidora de l'ajuntament de Santa Coloma de Gramenet el 1979-1985, càrrec al qual renuncià per a dedicar-se plenament a les tasques parlamentàries.
Ha estat diputada al Parlament de Catalunya per la província de Barcelona a les eleccions de 1980, 1984, 1988, 1992 i 1995. Dins del Parlament de Catalunya ha estat presidenta de la comissió de Política Social de 1981 a 1984, presidenta de la comissió del Síndic de Greuges de 1984 a 1988, presidenta de la comissió d'investigació sobre els maltractaments infligits als menors de 1986 a 1988, presidenta de la comissió de Política Social de 1988 a 1992.
També ha estat senadora designada pel Parlament substituint Josep Maria Sala i Grisó el 1997-1999.

## Referències

* ↑ Parlament de Catalunya, 30 anys. 1980-2010. Barenys i Martorell, Rosa. Parlament de Catalunya, juliol del 2010, pàg. 43.
* ↑ Diputats del Parlament de Catalunya en la I Legislatura p. 43
* ↑ Diputats del Parlament de Catalunya en la II Legislatura p. 44
* ↑ Diputats del Parlament de Catalunya en la III Legislatura p. 51
* ↑ Fitxa del Senat

## Enllaços externs

* Fitxa del Senat
# Serguei Filàtov

Serguei Filàtov (Lysye Gory, 25 de setembre de 1926 - Moscou, 3 d'abril de 1997) va ser un genet rus que va competir sota bandera soviètica durant les dècades de 1950 i 1960. El 1960, als Jocs de 1960, va guanyar una medalla d'or, la primera aconseguida per un genet soviètic.
Filàtov va començar a competir en proves d'equitació als 27 anys, mentre servia a l'exèrcit soviètic. Durant la seva carrera esportiva va prendre part en tres edicions dels Jocs Olímpics d'Estiu. El 1956, als Jocs de Melbourne, va disputar dues proves del programa d'hípica. Fou quart en la prova de doma per equips i onzè en la de doma individual. Quatre anys més tard, als Jocs de Roma, guanyà la medalla d'or en la prova de doma individual amb el cavall Absent. La tercera i darrera participació en uns Jocs fou el 1964, on disputà dues proves del programa d'hípica. En ambdues, la doma individual i la doma per equips, amb el cavall Absent, va guanyar la medalla de bronze.
Es va retirar després de no classificar-se per als Jocs Olímpics de 1968 i posteriorment va obrir la seva escola d'equitació personal a Moscou. En el seu palmarès també destaquen vuit campionats nacionals, el 1954 i de 1957 a 1963.

## Referències

* 1 2 Филатов Сергей Иванович. Gran enciclopèdia soviètica.
* ↑ «Olympedia – Sergey Filatov». [Consulta: 24 novembre 2021].
* ↑ «ФИЛАТОВ Сергей Иванович | Российские спортсмены и специалисты | Спортивная Россия» (en rus). [Consulta: 24 novembre 2021].